PATVIRTINTA

Progimnazijos direktoriaus

2017 m\_\_\_\_\_\_\_\_\_ mėn. \_\_\_d.

 įsakymu Nr. V-\_\_\_

VISAGINO ,,GEROSIOS VILTIES“ PROGIMNAZIJOS MOKINIŲ

EDUKACINIŲ IŠVYKŲ, EKSKURSIJŲ IR

ŽYGIŲ ORGANIZAVIMO TVARKOS APRAŠAS

**I SKYRIUS**

**BENDROSIOS NUOSTATOS**

1. Mokinių edukacinių išvykų, ekskursijų ir žygių organizavimo tvarkos aprašas (toliau – išvykų tvarkos aprašas) parengtas vadovaujantis Lietuvos Respublikos Švietimo ir mokslo ministro 2005 m. kovo 1 d. patvirtintu įsakymu Nr. ISAK- 330 ,,Vaikų turizmo renginių organizavimo aprašu“ bei progimnazijos ugdymo planais, metiniais veiklos planais.

2. Išvykų tvarkos aprašas taikomas organizuojant mokinių edukacines ekskursijas, išvykas, žygius mokinių ugdymo ir mokinių atostogų metu. Jis reglamentuoja tikslingą mokinių pažintinę, ugdomąją veiklą LR teritorijoje bei užsienio valstybėse, kai yra skirti asignavimai numatytai veiklai vykdyti.

3. Mokinių grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.

4. Mokinių edukacinių išvykų, ekskursijų, žygių (toliau – išvyka) organizavimo tvarkos apraše vartojamos sąvokos:

**Edukacinė išvyka** – ugdymo procesas, atitinkantis bendrąsias ugdymo programas ir vykdoma ne ugdymo įstaigos erdvėje.

**Ekskursija** – objektų lankymas nustatytu maršrutu, ugdymo tikslais, kurį vykdo gidas arba mokytojas;

**Žygis** – ugdymo tikslais organizuotas keliavimas nustatytu maršrutu pėsčiomis ar naudojant įvairias transporto priemones, bei trumpalaikio mokinių poilsio organizavimas rekreacinėje teritorijoje įrengtoje stovyklavietėje;

**Vadovas** – asmuo, organizuojantis pasiruošimą numatytą mokinių išvyką ir jam vadovaujantis.

 **Turizmo renginių dalyviai** – progimnazijos mokiniai nuo 6 iki 14 metų (mokiniai, turintys specialiųjų ugdymosi poreikių, dviejų dienų ar ilgiau trunkančiuose išvykose gali dalyvauti tik su gydytojo ir tėvų leidimu).

5. Klasei skiriama kultūrinė–pažintinė diena įskaitoma tada, kai į ekskursiją, išvyką ar žygį vyksta ne mažiau kaip 75 % tos klasės mokinių. Kitu atveju (kai išvyksta keli klasės mokiniai), jų nedalyvavimas pamokose pateisinamas direktoriaus įsakymu.

6. Į edukacinę išvyką, ekskursiją, žygį nevykstantys mokiniai privalo būti pamokose, jiems organizuojama ugdomoji veikla pagal numatytą tvarkaraštį.

7. Išvykos vadovas/klasės vadovas apie planuojamą išvyką ne vėliau kaip likus trims dienoms iki numatomos išvykos raštu informuoja direktorių: pateikia prašymą, mokinių sąrašą, planą/programą, kur nurodo turizmo renginio, ekskursijos, išvykos ar žygio tikslus, išvykimo dieną, esant reikalui, dar patikslina išvykstančių mokinių sąrašą.

**II SKYRIUS**

 **MOKINIŲ EDUKACINIŲ IŠVYKŲ, EKSKURSIJŲ, ŽYGIŲ DALYVIŲ SAUGUMO UŽTIKRINIMAS**

8. Išvykos vadovu gali būti tik asmuo, turintis vaikų turizmo organizavimo pažymėjimą.

9. Didesnėms nei 15 mokinių grupėms skiriami 2 turizmo renginio vadovai, turintys vaikų turizmo organizavimo pažymėjimus.

10. Progimnazijos direktorius, užtikrindamas išvykos dalyvių saugumą:

10.1. įsakymu tvirtina dalyvių sąrašą, išvykos vadovo kandidatūrą (- as);

10.2. jei reikia, skiria vieną ar kelis lydinčius asmenis, atsižvelgdamas į pateiktus prašymus;

10.3. nurodo išvykos vadovui pravesti instruktažą.

11. Išvykos vadovas, užtikrindamas dalyvių saugumą:

11.1. rengdamas išvykos programą numato detalų maršrutą (atsižvelgia į dalyvių amžių jų sveikatos būklę, nustato išvykimo, atvykimo vietą ir laiką, vietą);

11.2. dėl organizuojamos išvykos elektroniniame dienyne TAMO informuoja mokinių tėvus;

11.3. supažindina mokinius su išvykos tikslais, programa, aptaria išvykos vykdymą, paskirsto mokiniams užduotis, numato refleksijos formas;

11.4. praveda mokiniams saugaus elgesio instruktažą;

11.5. vykdo instruktažo registrą saugos instruktažų lape (iš elektroninio dienyno TAMO), kuriame mokiniai pasirašo, įsega lapą į aplankalą ,,Instruktažai“, kuris saugomas Mokytojų kambaryje;

11.6. užtikrina mokinių saugumą visos išvykos metu, reikalui esant suteikia pirmąją medicininę pagalbą;

11.7. susidarius situacijai, gręsiančiai mokinių saugumui, pakeičia maršrutą, sustabdo arba nutraukia išvykos vykdymą ir informuoja progimnazijos direktorių.

12. Išvykose dalyvaujantys mokiniai:

12.1. susipažinę su išvykos programa, organizavimo tvarka ir saugos ir sveikatos reikalavimais pasirašo instruktažų lape;

12.2. prieš turizmo renginį pasiskirsto pareigomis, užduotimis ir kt.;

12.3. privalo laikytis elgesio normų, būti drausmingi ir mandagūs, vykdyti vadovo (- ų) nurodymus.

13. Žygių metu maudytis galima tik sveikatingumo, higienos, o ne sporto tikslais. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos normos HN 79:2010 „Vaikų poilsio stovykla. Bendrieji sveikatos saugos reikalavimai“, patvirtintais Lietuvos respublikos sveikatos apsaugos ministro 2010m.rugsėjo 7 d. įsakymu Nr. V -765 reikalavimais.

**III SKYRIUS**

**BAIGIAMOSIOS NUOSTATOS**

14. Pasibaigus išvykai, vadovas su mokiniais apibendrina įvykdytus tikslus ir uždavinius, įsivertina įgytas bendrąsias ir asmenines kompetencijas, vykdo išvykos refleksiją, pasidalina sėkmės istorija su kitais pedagogais, socialiniais partneriais, viešina renginių patirtį žiniasklaidoje.

15. Progimnazija, organizuodama išvykas vadovaujasi ugdymo plane numatytomis veiklomis, darbo dienų reglamentu bei LR Darbo kodeksu.

16. Renginiai finansuojami teisės aktų nustatyta tvarka (edukacinių renginių, varžybų, olimpiadų, konkursų organizavimui iš mokinio krepšelio lėšų), pagal progimnazijai skirtų lėšų galimybes arba lėšas renginiui skiria tėvai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_